Diari Oficial de la Generalitat Valenciana


Sumari del DOGV 5945, del 02-02-2009 (2009/753)

Notificació de laude arbitral a Transportes y Suministros Ferrero, SL. Expedient número 009/08-A.
-------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/753


Data del document
:   16-01-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de laude arbitral a Transportes y Suministros Ferrero, SL. Expedient número 009/08-A. [2009/753]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de la part contrària Transportes y Suministros Ferrero, SL, amb domicili a Fuenlabrada que s'ha dictat el laude en l'expedient 009/08-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, quatre de setembre de dos mil huit. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 009/08-A, promogut per Joaquín Salinas Gómez amb domicili a Banyeres de Mariola contra Transportes y Suministros Ferrero, SL, amb domicili a Fuenlabrada en relació amb la reclamació següent: impagament de ports per servici de transport realitzat entre Alfafar i Pinto el 15 de maig de 2007 per valor de 402,50 € (quatre-cents dos euros amb cinquanta cèntims) inclòs l'IVA. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al reclamant que ratifica la seua demanda i quantia expressades. Són aportats a l'expedient per l'actora l'orde de càrrega del servici prestat estesa per la reclamada, i la factura núm. 76 de 18 de maig de 2007 per l'indicat servici. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al següent laude: Estimar la demanda interposada per Joaquín Salinas Gómez, contra Transportes y Suministros Ferrero, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat.  
Conseqüentment amb allò que s'ha exposat procedix que Transportes y Suministros Ferrero, SL, abone a Joaquín Salinas Gómez, la quantitat de 402,50 € (quatre-cents dos euros amb cinquanta cèntims) inclòs l'IVA, en concepte de ports després de liquidació.   
Este laude serà executiu en cas d'incompliment en el termini de 20 dies comptadors a partir de l'endemà de la recepció d'este.  
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la notificació, o d'aclariment, en els deu dies següents al de l'expressada notificació.  
Contra el laude arbitral ferm només es pot interposar recurs de revisió, de conformitat amb al que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 16 de gener de 2009.- El president: Manuel J. Gálvez.